CELEX: 62018CA0639
Language: fi
Date: 2020-06-18 00:00:00
Title: Asia C-639/18: Unionin tuomioistuimen tuomio (ensimmäinen jaosto) 18.6.2020 (ennakkoratkaisupyyntö, jonka on esittänyt Landgericht Kiel – Saksa) – KH v. Sparkasse Südholstein (Ennakkoratkaisupyyntö – Kuluttajansuoja – Rahoituspalvelujen etämyynti – Direktiivi 2002/65/EY – 1 artikla – Soveltamisala – Rahoituspalveluja koskeva sopimukset, joihin sisältyy alkuperäinen sopimus, jonka jälkeen suoritetaan peräkkäisiä liiketoimia – Direktiivin 2002/65/EY soveltaminen vain alkuperäiseen sopimukseen – 2 artiklan a alakohta – Käsite ”rahoituspalveluja koskeva sopimus” – Lainasopimuksen muutos, jolla muutetaan alun perin vahvistettua korkokantaa)

17.8.2020   
            
            
               FI
            
            
               Euroopan unionin virallinen lehti
            
            
               C 271/6
            
         
      Unionin tuomioistuimen tuomio (ensimmäinen jaosto) 18.6.2020 (ennakkoratkaisupyyntö, jonka on esittänyt Landgericht Kiel – Saksa) – KH v. Sparkasse Südholstein
      (Asia C-639/18) (1)
      
      (Ennakkoratkaisupyyntö - Kuluttajansuoja - Rahoituspalvelujen etämyynti - Direktiivi 2002/65/EY - 1 artikla - Soveltamisala - Rahoituspalveluja koskeva sopimukset, joihin sisältyy alkuperäinen sopimus, jonka jälkeen suoritetaan peräkkäisiä liiketoimia - Direktiivin 2002/65/EY soveltaminen vain alkuperäiseen sopimukseen - 2 artiklan a alakohta - Käsite ”rahoituspalveluja koskeva sopimus” - Lainasopimuksen muutos, jolla muutetaan alun perin vahvistettua korkokantaa)
      (2020/C 271/07)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Kiel
      
         Pääasian asianosaiset
      
      
         Kantaja: KH
      
         Vastaaja: Sparkasse Südholstein
      
         Tuomiolauselma
      
      Kuluttajille tarkoitettujen rahoituspalvelujen etämyynnistä ja neuvoston direktiivin 90/619/ETY sekä direktiivien 97/7/EY ja 98/27/EY muuttamisesta 23.9.2002 annetun Euroopan parlamentin ja neuvoston direktiivin 2002/65/EY 2 artiklan a alakohtaa on tulkittava siten, että lainasopimuksen muuttamisesta tehty sopimus ei kuulu kyseisessä säännöksessä tarkoitetun käsitteen ”rahoituspalveluja koskeva sopimus” piiriin silloin, kun muutossopimuksella vain muutetaan alun perin sovittua korkokantaa mutta sillä ei pidennetä laina-aikaa eikä muuteta lainan määrää ja kun lainasopimuksen alkuperäisissä sopimusehdoissa määrättiin tällaisen muutossopimuksen tekemisestä tai, jollei muuta sovita, vaihtuvan korkokannan soveltamisesta.
      
         (1)  EUVL C 25, 21.1.2019.